APROBACIÓN DA RELACIÓN DE EMPRESAS E CORPORACIÓNS SECTORIAIS SELECCIONADAS PARA PARTICIPAR COMO ENTIDADES COLABORADORAS NO PROGRAMA DE FOMENTO DA EMPREGABILIDADE NA PROVINCIA DE PONTEVEDRA “O TEU PRIMEIRO EMPREGO”
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 08/10/2019)

15.28264. APROBACIÓN DA RELACIÓN DE EMPRESAS E CORPORACIÓNS SECTORIAIS SELECCIONADAS PARA PARTICIPAR COMO ENTIDADES COLABORADORAS NO PROGRAMA DE FOMENTO DA EMPREGABILIDADE NA PROVINCIA DE PONTEVEDRA “O TEU PRIMEIRO EMPREGO” EN EMPRESAS E CORPORACIÓNS SECTORIAIS Primeiro.- O 27 de xullo de 2018 o Consello de Ministros aprobou o Plan director por un Traballo Digno 2018-2019-2020 que inclúe 75 medidas (55 operativas e 20 organizativas) destinadas a combater a fraude, a precariedade laboral así como erradicar as situacións de abuso. Dunha maneira ou doutra, todas elas están dirixidas a reverter problemas estruturais do mercado de traballo no noso país e garantir condicións laborais dignas para a poboación que se incorpora ao mercado laboral. Segundo.- Unha destas medidas é o reforzo da colaboración e coordinación institucional para acadar os obxectivos do Plan e, neste sentido, as administracións públicas ademais de colaborar coas medidas de control deben ser proactivas naquelas outras de promoción da inserción laboral. Por este motivo, desde a Deputación de Pontevedra apóstase pola adopción de accións no eido do fomento do emprego que se axusten aos obxectivos do Plan Director por un Traballo Digno e que de forma especial contribúan a combater o desemprego xuvenil, a evitar a precarización laboral e a evitar a fuga de talento fóra da nosa provincia e de Galicia como ven acontecendo nos últimos 8 anos. Terceiro.- Nesta liña de traballo, coa colaboración dos concellos da provincia de Pontevedra de menos de 50.000 habitantes, das empresas, corporacións sectoriais e organizacións non gobernamentais da provincia de Pontevedra, iniciase unha nova actuación que ten por obxecto dotar ós/ás titulados/as universitarios/as e de ciclos superiores de formación profesional dunha experiencia profesional mínima que favoreza a súa futura empregabilidade, proporcionando os medios e recursos necesarios para que poidan participar directamente nas actividades e no traballo que se desenvolve nos “Centros destino” da nosa provincia como traballadoras ou traballadores garantindo os seus dereitos laborais. Cuarto.- Que por acordo nº 36.27674 da Xunta de Goberno de data 22 de febreiro de 2019, aprobouse o plan de fomento da empregabilidade na provincia de Pontevedra denominado “O teu primeiro emprego” e que se estrutura nos programas de actuación seguintes: Quinto.- Cada un dos programas que integran este plan desenvolverase nas seguintes fases: Sexto.- Por acordo nº 4.27710 da Xunta de Goberno de data 18 de marzo de 2019, aprobáronse as bases do programa de fomento da empregabilidade na provincia de Pontevedra: “O Teu Primeiro Emprego” en Empresas e Corporacións Sectoriais, publicándose o 29 de marzo de 2019 no BOPPO nº62 a Convocatoria e Bases do Programa polas que se regulan as condicións polas que se rexerá a convocatoria pública, en réxime de concorrencia competitiva, para a selección de empresas e corporacións sectoriais da provincia de Pontevedra como entidades colaboradoras, e a orde de prelación que determinará as titulacións dos 250 postos de traballo que se van a desempeñar baixo a modalidade de contrato en prácticas, así como o desenvolvemento destas bases, que regularán as relacións entre a Deputación de Pontevedra e as entidades colaboradoras. Sétimo.- Que a esta convocatoria se presentaron 240 entidades polo que, tal e como se establece na base 12 da convocatoria, non procede aplicar os criterios de valoración establecidos e polo tanto tampouco se estima necesaria crear a comisión de avaliación indicada na citada base. Oitavo.- Que revisadas as solicitudes e documentación presentada polas diferentes entidades presentadas á convocatoria, así como comprobados os cumprimentos dos seus deberes coa Axencia Tributaria Estatal, Facenda Autonómica e Seguridade Social, o 25 de xuño de 2019 apróbase por resolución presidencial con nº de rexistro 2019012307 de data 2 de xullo de 2019 e publícanse na páxina web da Deputación de Pontevedra (www.depo. gal) as listaxes provisionais das empresas e corporacións sectoriais admitidas e excluídas xunto co motivo de exclusión, titulación solicitada e concello do centro de traballo, establecéndose 10 días hábiles para facer as subsanacións pertinentes ou presentar alegacións. Noveno. – Con data 5 de setembro de 2019 ditouse resolución presidencial con número de rexistro 2019016073 a través da que se resolvía, entre outros aspectos, conceder un prazo de 10 días hábiles para proceder á mellora das solicitudes e/ou facer as achegas pertinentes ou presentar alegacións por parte das empresas e/ou corporacións sectoriais. Esta resolución presidencial ratificouse a través do acordo nº 14.28201 da Xunta de Goberno celebrada o día 13 de setembro de 2019. Finalizado o prazo correspondente, procédese á aprobación da listaxe de empresas e corporacións sectoriais seleccionadas como entidades colaboradoras (Anexo I) xunto co concello de traballo, número de contratos, titulación solicitada, duración da subvención e contía da subvención e a listaxe de empresas e corporacións sectoriais excluídas como entidades colaboradoras (Anexo II) xunto co motivo de exclusión, titulación solicitada e concello do centro de traballo, por orde alfabético. As bases 3.4, 8.2 e 12 da convocatoria de participación como entidade colaboradora no programa de fomento da empregabilidade na provincia de Pontevedra “O Teu Primerio Emprego” en empresas e corporacións sectoriais, publicada no BOPPO nº 62 de data 29 de marzo de 2019. (…) Na data de publicación da convocatoria deberán reunir os seguintes requisitos: (…) 4.- Estar ao corrente no cumprimento dos seus deberes coa Axencia Tributaria, coa Seguridade Social e coa Deputación de Pontevedra desde a data de presentación da súa solicitude de subvención. (…) Se a solicitude non reúne os datos esixidos na convocatoria ou calquera dos previstos no artigo 66 da LPACAP requiriráselle á persoa interesada, de conformidade co establecido no artigo 68 desta, para que nun prazo de 10 días hábiles emende as faltas ou presente os documentos preceptivos, indicándolle que, no caso de non facelo, se terá por desistido da súa solicitude, que se arquivará sen máis trámites. (…) Á vista do expediente e do informe da comisión avaliadora, o órgano instrutor realizará unha proposta de resolución na que incluirá a relación das entidades colaboradoras seleccionadas, que elevará ao órgano competente para a súa aprobación definitiva. (…) Por acordo nº 4.27710 da Xunta de Goberno de data 18 de marzo de 2019, aprobáronse as bases do programa de fomento da empregabilidade na provincia de Pontevedra: “O Teu Primeiro Emprego” en Empresas e Corporacións Sectoriais, publicándose o 29 de marzo de 2019 no BOPPO nº 62 a Convocatoria e Bases do Programa polas que se regulan as condicións polas que se rexerá a convocatoria pública, en réxime de concorrencia competitiva, para a selección de empresas e corporacións sectoriais da provincia de Pontevedra como entidades colaboradoras, e a orde de prelación que determinará as titulacións dos 250 postos de traballo que se van a desempeñar baixo a modalidade de contrato en prácticas, así como o desenvolvemento destas bases, que regularán as relacións entre a Deputación de Pontevedra e as entidades colaboradoras. O dito programa desenvólvese en dúas fases, a primeira de selección das entidades colaboradoras, determinación das titulacións requiridas para a formalización dos contratos en prácticas coas correspondentes empresas e corporacións sectoriais e a segunda de selección das persoas beneficiarias destas contratacións por estas empresas e corporacións sectoriais segundo as bases reguladoras aprobadas pola Deputación de Pontevedra. Unha vez examinadas as solicitudes e a documentación adxunta presentada polas empresas e corporacións sectoriais para participar no programa “ O Teu Primeiro Emprego”, procede aprobar a relación destas empresas e corporacións sectoriais que acadaron a condición de entidades colaboradoras, especificando o número de contratos, as titulacións solicitadas para a súa formalización, a duración e a contía da subvención para cada contrato. Visto o informe de fiscalización favorable da intervención de data 1 de outubro de 2019. Considerando o exposto, considerando o informe de intervención e realizadas as correccións por parte das empresas e corporacións sectoriais mencionadas no dito informe, de conformidade coas bases da convocatoria, a Xunta de Goberno acorda por unanimidade: 1º Aprobar a listaxe de empresas e corporacións sectoriais seleccionadas como entidades colaboradoras (Anexo I) xunto co concello de traballo, número de contratos, titulación solicitada, duración da subvención e contía da subvención e a listaxe de empresas e corporacións sectoriais excluídas como entidades colaboradoras (Anexo II) xunto co motivo de exclusión, titulación solicitada e concello do centro de traballo, por orde alfabético. As ditas listaxes deberanse publicar na páxina web da Deputación de Pontevedra. A través desta subvención financiarase unha parte do custo laboral total dun contrato en prácticas por un primeiro período de seis meses e doutros seis meses máis, en caso de prórroga, estando condicionado á existencia de crédito suficiente no orzamento provincial correspondente. A entidade colaboradora correrá co gasto que deba suplementar ata acadar o custo laboral total que corresponda á súa categoría polo convenio colectivo aplicable, incluída a cota empresarial á Seguridade Social e os incentivos, produtividades e/ou outros conceptos salariais derivados da relación contractual coa entidade.2º Autorizar o gasto da aplicación orzamentaria 19/240.2410.489.00 polo importe total de 1.070.700,00 € e comprometer o gasto para cada unha das empresas ou corporacións sectoriais que figuran como entidades colaboradoras seleccionadas e na contía que se relaciona no AnexoI.3º Notificar ou publicar o correspondente acordo ás partes interesadas, no seu caso, segundo corresponda. Ditos anexos son como seguen: O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente. Pontevedra, a 4 de outubro de 2019. O secretario, Por delegación o xefe do Servizo de Promoción do Emprego e desenvolvemento Local segundo R. P. nº 2016001033, de 25 de xaneiro de 2016 Mercedita Purja Nercellas